ประกาศกรมการขนส่งทางบกประกาศกรมการขนส่งทางบกเรื่องกำหนดหลักเกณฑ์และวิธีการตรวจหรือทดสอบสารอันเกิดจากการเสพยาเสพติดให้โทษเฉพาะแอมเฟตามีนและเมทแอมเฟตามีนและกำหนดเจ้าพนักงานผู้มีอำนาจตรวจหรือทดสอบหรือสั่งให้ผู้ได้รับใบอนุญาตเป็นผู้ประจำรถในขณะปฏิบัติหน้าที่รับการตรวจหรือทดสอบพ.ศ. ๒๕๕๓ ตามที่ได้มีประกาศกรมการขนส่งทางบกเรื่อง กำหนดหลักเกณฑ์และวิธีการตรวจหรือทดสอบสารอันเกิดจากการเสพยาเสพติดให้โทษ(ยาบ้า)และกำหนดเจ้าพนักงานผู้มีอำนาจตรวจหรือทดสอบหรือสั่งให้ผู้ได้รับใบอนุญาตปฏิบัติหน้าที่เป็นผู้ประจำรถในขณะปฏิบัติหน้าที่รับการตรวจหรือทดสอบว่ามีสารนั้นอยู่ในร่างกายหรือไม่ลงวันที่ ๒ มิถุนายน พ.ศ. ๒๕๔๑ ไว้แล้ว นั้นโดยที่ปัจจุบันกรมการขนส่งทางบกและหน่วยงานที่เกี่ยวข้องกับประกาศดังกล่าวบางหน่วยงานได้มีการปรับปรุงโครงสร้างใหม่ทำให้การแบ่งส่วนราชการและการกำหนดตำแหน่งในหน่วยงานดังกล่าวเปลี่ยนแปลงไปประกอบกับเป็นการสมควรปรับปรุงหลักเกณฑ์และวิธีการตรวจหรือทดสอบสารอันเกิดจากการเสพยาเสพติดให้โทษให้มีความเหมาะสมยิ่งขึ้นอาศัยอำนาจตามความในมาตรา ๑๐๒ ทวิ วรรคสอง แห่งพระราชบัญญัติการขนส่งทางบก พ.ศ.๒๕๒๒ ซึ่งแก้ไขเพิ่มเติมโดยพระราชบัญญัติการขนส่งทางบก (ฉบับที่ ๔) พ.ศ. ๒๕๓๕อธิบดีกรมการขนส่งทางบกจึงออกประกาศกำหนดหลักเกณฑ์และวิธีการตรวจหรือทดสอบสารอันเกิดจากการเสพยาเสพติดให้โทษเฉพาะแอมเฟตามีนและเมทแอมเฟตามีนและกำหนดเจ้าพนักงานผู้มีอำนาจตรวจหรือทดสอบหรือสั่งให้ผู้ได้รับใบอนุญาตเป็นผู้ประจำรถในขณะปฏิบัติหน้าที่รับการตรวจหรือทดสอบไว้ดังต่อไปนี้ข้อ๑ ให้ยกเลิกประกาศกรมการขนส่งทางบกเรื่อง กำหนดหลักเกณฑ์และวิธีการตรวจหรือทดสอบสารอันเกิดจากการเสพยาเสพติดให้โทษ(ยาบ้า)และกำหนดเจ้าพนักงานผู้มีอำนาจตรวจหรือทดสอบหรือสั่งให้ผู้ได้รับใบอนุญาตปฏิบัติหน้าที่เป็นผู้ประจำรถในขณะปฏิบัติหน้าที่รับการตรวจหรือทดสอบว่ามีสารนั้นอยู่ในร่างกายหรือไม่ลงวันที่ ๒ มิถุนายน พ.ศ. ๒๕๔๑ข้อ๒ ในประกาศนี้การตรวจหรือทดสอบสารอันเกิดจากการเสพยาเสพติดให้โทษหมายความว่า การตรวจหรือทดสอบหาระดับหรือปริมาณของแอมเฟตามีนและเมทแอมเฟตามีนตามกฎหมายว่าด้วยยาเสพติดให้โทษในปัสสาวะข้อ๓ ให้ผู้ตรวจการพนักงานฝ่ายปกครองและตำรวจดังต่อไปนี้ เป็นเจ้าพนักงานผู้มีอำนาจตรวจหรือทดสอบหรือสั่งให้ผู้ได้รับใบอนุญาตเป็นผู้ประจำรถในขณะปฏิบัติหน้าที่รับการตรวจหรือทดสอบสารอันเกิดจากการเสพยาเสพติดให้โทษ(๑)ผู้ตรวจการในกองตรวจการขนส่งทางบก กรมการขนส่งทางบก มีอำนาจทั้งในเขตกรุงเทพมหานครและในเขตอื่นนอกจากกรุงเทพมหานคร(๒)ผู้ตรวจการในสำนักงานขนส่งกรุงเทพมหานครพื้นที่ ๑, ๒, ๓, ๔ และ ๕ มีอำนาจเฉพาะในเขตท้องที่ความรับผิดชอบ(๓)ผู้ตรวจการในสำนักงานขนส่งจังหวัด และสำนักงานขนส่งจังหวัดสาขามีอำนาจเฉพาะในเขตท้องที่ความรับผิดชอบ(๔)ผู้บังคับการ กองบังคับการตำรวจนครบาล ๑ - ๙ หรือผู้ปฏิบัติราชการแทนมีอำนาจเฉพาะในเขตท้องที่ความรับผิดชอบ(๕)ผู้กำกับการสถานีตำรวจนครบาล หรือสารวัตรใหญ่สถานีตำรวจนครบาล หรือผู้ที่มียศตั้งแต่ร้อยตำรวจตรีขึ้นไปซึ่งปฏิบัติหน้าที่ประจำสถานีตำรวจนครบาลนั้นมีอำนาจเฉพาะในเขตท้องที่ความรับผิดชอบ(๖)ผู้บังคับการ กองบังคับการตำรวจจราจร หรือผู้ปฏิบัติราชการแทนมีอำนาจเฉพาะในเขตท้องที่ความรับผิดชอบ(๗)พนักงานสอบสวนกองบังคับการตำรวจจราจรซึ่งมีตำแหน่งตั้งแต่รองสารวัตรขึ้นไป มีอำนาจเฉพาะในเขตท้องที่ความรับผิดชอบ(๘)ผู้บังคับการตำรวจภูธรจังหวัด หรือผู้ปฏิบัติราชการแทนมีอำนาจเฉพาะในเขตท้องที่ความรับผิดชอบ(๙)ผู้กำกับการสถานีตำรวจภูธร หรือสารวัตรใหญ่สถานีตำรวจภูธรหรือสารวัตรสถานีตำรวจภูธร หรือผู้ที่มียศตั้งแต่ร้อยตำรวจตรีขึ้นไปซึ่งปฏิบัติหน้าที่ประจำสถานีตำรวจภูธรนั้นมีอำนาจเฉพาะในเขตท้องที่ความรับผิดชอบ(๑๐)ผู้บังคับการ กองบังคับการตำรวจทางหลวง หรือผู้ปฏิบัติราชการแทนมีอำนาจเฉพาะในเขตท้องที่ความรับผิดชอบ(๑๑)พนักงานสอบสวนกองบังคับการตำรวจทางหลวงซึ่งมีตำแหน่งตั้งแต่รองสารวัตรขึ้นไปมีอำนาจเฉพาะในเขตท้องที่ความรับผิดชอบ(๑๒)เจ้าพนักงานตามพระราชบัญญัติป้องกันและปราบปรามยาเสพติด พ.ศ. ๒๕๑๙มีอำนาจเฉพาะในเขตท้องที่ความรับผิดชอบข้อ๔หลักเกณฑ์และวิธีการตรวจหรือทดสอบสารอันเกิดจากการเสพยาเสพติดให้โทษ ให้ถือปฏิบัติดังนี้(๑)จัดให้มีอุปกรณ์สำหรับเก็บปัสสาวะโดยให้ใช้ขวดแก้วหรือขวดพลาสติกปากกว้างพร้อมฝาปิดขนาดบรรจุขวดประมาณ ๖๐ มิลลิลิตรโดยขวดที่นำมาใช้ต้องสะอาดและแห้งและให้มีฉลากสำหรับติดขวดเพื่อใช้บันทึกข้อมูลของผู้รับการตรวจหรือทดสอบและแถบกาวเพื่อใช้ปิดผนึกทับปากขวดเก็บปัสสาวะด้วย(๒)วิธีการในการเก็บปัสสาวะให้ถือปฏิบัติ ดังนี้(ก)จัดให้มีการควบคุมการถ่ายปัสสาวะของผู้รับการตรวจหรือทดสอบทุกครั้ง ทั้งนี้ เพื่อป้องกันมิให้มีการกระทำใด ๆที่ทำให้ปัสสาวะนั้นเกิดการเจือจาง หรือสับเปลี่ยนตัวอย่าง(ข)บันทึกหมายเลขประจำขวด ชื่อ - นามสกุล อายุของผู้รับการตรวจหรือทดสอบ และวันเวลาที่เก็บปัสสาวะบนฉลากและติดฉลากกับขวดเก็บปัสสาวะ(ค)มอบขวดเก็บปัสสาวะให้แก่ผู้รับการตรวจหรือทดสอบนำไปถ่ายปัสสาวะใส่ขวดจำนวนประมาณ๓๐ มิลลิลิตรหรือครึ่งขวด และให้ผู้รับการตรวจหรือทดสอบลงลายมือชื่อกำกับบนฉลากติดขวดเก็บปัสสาวะ(๓)วิธีการตรวจหรือทดสอบสารอันเกิดจากการเสพยาเสพติดให้โทษให้ใช้เครื่องมือตรวจสอบโดยวิธีImmunoassayโดยให้ถือปฏิบัติตามคู่มือวิธีการตรวจหรือทดสอบของเครื่องมือแต่ละผลิตภัณฑ์(๔)เมื่อตรวจหรือทดสอบตามวิธีการใน (๓)แล้วปรากฏว่าให้ผลบวกตามคู่มือวิธีการตรวจหรือทดสอบของเครื่องมือแต่ละผลิตภัณฑ์โดยมีปริมาณแอมเฟตามีนหรือเมทแอมเฟตามีนในปัสสาวะตั้งแต่ ๑ไมโครกรัม/มิลลิลิตรขึ้นไปให้ถือว่าผู้รับการตรวจหรือทดสอบอาจเสพสารแอมเฟตามีนหรือเมทแอมเฟตามีนข้อ๕ ในกรณีตรวจหรือทดสอบสารอันเกิดจากการเสพยาเสพติดให้โทษแล้วได้ผลการตรวจหรือทดสอบตามข้อ๔ (๔) ให้เจ้าพนักงานผู้ทำการตรวจหรือทดสอบดำเนินการ ดังต่อไปนี้(๑)จดบันทึกข้อมูลและรายละเอียดเกี่ยวกับชื่อ - นามสกุล ภูมิลำเนาหรือสถานที่อยู่ที่สามารถจะเรียกตัวมาเพื่อดำเนินคดีได้เมื่อมีการตรวจยืนยันผลและความถูกต้องของการตรวจแล้วปรากฏว่าเป็นผู้ที่มียาเสพติดให้โทษอยู่ในร่างกาย(๒)ปิดขวดเก็บปัสสาวะที่เหลือของผู้รับการตรวจหรือทดสอบให้สนิทพร้อมทั้งปิดผนึกทับปากขวดด้วยแถบกาวโดยมีลายมือชื่อของเจ้าพนักงานผู้ทำการตรวจหรือทดสอบและผู้รับการตรวจหรือทดสอบกำกับไว้แล้วให้รีบจัดส่งขวดเก็บปัสสาวะดังกล่าวในสภาพแช่เย็นไปยังสถานตรวจพิสูจน์ของส่วนราชการตามข้อ๖ โดยเร็ว เพื่อตรวจยืนยันผลและความถูกต้องของการตรวจข้อ๖สถานตรวจพิสูจน์ของส่วนราชการที่สามารถตรวจยืนยันผลและความถูกต้องของการตรวจมีดังนี้(๑)หน่วยงานในสังกัดสำนักงานตำรวจแห่งชาติ(ก)สถาบันนิติเวชวิทยา(ข)กองพิสูจน์หลักฐานกลาง(ค)ศูนย์พิสูจน์หลักฐาน ๑ - ๑๐(ง)พิสูจน์หลักฐานจังหวัด(๒)หน่วยงานในสังกัดกระทรวงสาธารณสุข(ก)โรงพยาบาลศูนย์ของรัฐ(ข)โรงพยาบาลจังหวัด(ค)โรงพยาบาลสังกัดกรมการแพทย์ เช่น โรงพยาบาลราชวิถี โรงพยาบาลธัญญารักษ์(ง)หน่วยงานในสังกัดกรมวิทยาศาสตร์การแพทย์ เช่น สำนักยาและวัตถุเสพติดศูนย์วิทยาศาสตร์การแพทย์(๓)สำนักงานคณะกรรมการป้องกันและปราบปรามยาเสพติดเมื่อหน่วยงานตามวรรคหนึ่งได้ดำเนินการตรวจยืนยันผลและความถูกต้องของการตรวจแล้วให้ถือว่าผู้รับการตรวจหรือทดสอบเป็นผู้ที่มียาเสพติดให้โทษอยู่ในร่างกายข้อ๗เพื่อให้การตรวจหรือทดสอบตามประกาศนี้เป็นไปด้วยความเรียบร้อยถูกต้องเหมาะสมตามหลักวิชาการแพทย์และรัดกุมมากยิ่งขึ้นตลอดจนเพื่อเป็นการป้องกันมิให้เกิดปัญหาในข้อกฎหมายและปัญหาในทางปฏิบัติ ฉะนั้นในการออกปฏิบัติการเพื่อทำการตรวจหรือทดสอบสารอันเกิดจากการเสพยาเสพติดให้โทษในแต่ละครั้งให้ออกปฏิบัติการโดยมีผู้ที่มีความรู้ความชำนาญจากสำนักงานสาธารณสุขจังหวัดหรือสถานตรวจพิสูจน์ของส่วนราชการตามที่ระบุไว้ในข้อ๖ เจ้าพนักงานตามพระราชบัญญัติป้องกันและปราบปรามยาเสพติด พ.ศ. ๒๕๑๙และเจ้าหน้าที่ตำรวจร่วมด้วยทุกครั้งข้อ๘[๑]ประกาศนี้ให้ใช้บังคับเมื่อพ้นกำหนดสามสิบวันนับแต่วันประกาศในราชกิจจานุเบกษาเป็นต้นไปประกาศ ณ วันที่ ๑กรกฎาคม พ.ศ. ๒๕๕๓ชัยรัตน์ สงวนชื่ออธิบดีกรมการขนส่งทางบกปริยานุช/ผู้จัดทำ๒๓ สิงหาคม ๒๕๕๓ณัฐวดี/ตรวจ๒๓ สิงหาคม ๒๕๕๓โชติกานต์/ปรับปรุง๒๘ สิงหาคม ๒๕๕๘[๑] ราชกิจจานุเบกษาเล่ม ๑๒๗/ตอนพิเศษ ๙๖ ง/หน้า ๒๗/๑๐ สิงหาคม ๒๕๕๓